钦定古今图书集成/历象汇编/庶征典/第022卷 > 后周
## 钦定古今图书集成/历象汇编/庶征典/第022卷 > 后周

### 太祖广顺二年四月丙戌朔日有蚀之

按：《五代史周太祖本纪》云云。

### 世宗显德二年二月庚子朔日有蚀之

三年十二月庚午，白虹贯日。癸酉，日有蚀之。

按：以上《本纪》不载。　“按《司天考》”云云。

### 恭帝元年正月癸卯日既出其下复有一日相掩黑光摩荡者久之

按《宋史天文志》云云。　按《五代史》不载。

按《纲目》，世宗拜太祖检校太傅、殿前都检点。恭帝即
位，改归德军节度、检校太尉。北汉结契丹入寇，命出
师御之。殿前散指挥使苗训善观天文，见日下复有
一日，黑光摩荡者久之，指示楚昭辅曰：“此天命也。”是
夕，次陈桥驿。石守信等率军士擐甲执兵，逼寝所，曰：
“诸将愿策太尉为天子。”未及对，黄袍已加身矣。